Eotyrannus

Elaf Eotyrannus („tirenaf gödalulita“) äbinon dinosaur famüla Tyranossauroidea (lurooda: Theropoda), kel älifon primü 
Kretat (ma fösils okik se Fomam di Wessex: dil Grupa di Wealden, su Nisul di Wight in Greta-Britän. Fösils at binädons me kran, bäkabom e limadilets anik yunafa, päbepenon fa els Hutt et al. ün 2001.Hutt, S., Naish, D., Martill, D.M., Barker, M.J., and Newbery, P. 2001. A preliminary account of a new tyrannosauroid theropod from the Wessex Formation (Cretaceous) of southern England. Cretaceous Research, toum: 22, pads: 227–242.
Tümolog ela genus tefon binäl dinosaura at as „tirenaf timas primöfik“, e tümolog bidanema tefon tüvani fösila.
Elaf Eotyrannus älabon lunoti metas 6. Kalad elafas Tyrannosauroidea klülädon se tuts bümaxülik koinafomik, ed els tibiae e metatarsia pelunüköl. Patöfs primöfik pro els Tyrannosauroidea nog äkomädöls pö el Eotyrannus binons nükavirebs pelunüköl, brads lunik ä gudiko päfomöls e kranasürfat balugik. Nim at, proporiko, älabon bali namas lunikün dinosauras jünu sevädikas lurooda: Theropoda.

Dinosaur at äbinon mitifidaf, e ba äfidon dinosauris planifidöl soäs Hypsilophodon e Iguanodon.

Tüv ela E. lengi fümedon teorodi, das els Tyrannosauroidea balid äbinons lunedik ed älabons bradis lunik e namis labü doats kil ad gleipön. Gretot magädabik nima at ye sinifon, das els Tyrannosauroidea ävedons legretiks ya ün prim volfama onsik (u ba das el Eotyrannus ägretikon nesekidiko).Holtz, T. R. Jr. 1994. The phylogenetic position of the Tyrannosauridae: implications for theropod systematics. Journal of Paleontology, toum: 68, pads: 1100–1117. Tüv nima at in Yurop davedükon säkis nitedik pro teorod licina Siyopik famüla at. El Eotyrannus, kobü elaf Stokesosaurus in Nolüda-Merop ed elaf Aviatyrannis in Yurop, tikodükon, das jenotem onsik binon ba komplitikum.

Yüms plödik

Klad:Dinosaurs

Klad:Fösils